alexandrainst/scandi-wiki huggingface dataset:
Gjøvik stadion

Gjøvik stadion (tidligere Gjøvik idrettsplass, også kalt Plassen) er en idrettsplass i Gjøvik for blant annet fotball, friidrett, skøyter, bandy og tidligere også for tennis. Det ble lagt tartandekke på friidrettsbanen i 1994. Hovedbanen har kunstgress. 

Det er fra desember 2020 kunstis vinterstid særlig for bandy og hurtigløp. Tribunen ble oppgradert sommeren 2020. 

Gjøvik Atletklubb har hatt sin virksomhet i et bygg på Gjøvik stadion.

Skøytemesterskap på banen 
Allround-VM
 Allround-VM 1976 for damer. Sylvia Burka, Canada ble verdensmester.
Allround-NM
 Allround-NM 1974 for damer, senior og junior. (Arrangør var Gjøvik SK). Lisbeth Berg ble seniormester.
 Allround-NM 1952 for herrer. (Arrangør var Gjøvik SK). Hjalmar Andersen ble mester.
 Allround-NM 1950 for damer. (Arrangør var Gjøvik SK). Randi Thorvaldsen ble mester.
 Allround-NM 1937 for herrer. (Arrangør var Gjøvik SK). Hans Engnestangen ble mester.
Sprint-NM
 Sprint-NM 1971 senior, herrer og damer. (Arrangør var Gjøvik SK). Magne Thomassen og Lisbeth Berg ble mestere.
Andre norgesmesterskap på skøyter
 Maraton-NM på skøyter 1992 og 1994. Begge mesterskap avlyst på grunn av manglende deltakelse. (Arrangør skulle vært Gjøvik SK)
 Allround-NM 1973 menn senior b. (Arrangør var Gjøvik SK). Alf Rekstad ble mester.

Eksterne lenker 
 
 Gjøvik stadion på Nordic Stadiums
 Gjøvik stadion på Stadionsiden.com
 Gjøvik stadion – Rekordbanen En artikkel i Oppland Arbeiderblad. Publisert 16. februar 2011.
 Stadion og banedrift i Gjøvik kommune med åpningstider for banen.
 Gjøvik stadion  på Oplandske Bioenergi.
Bilder
 Bildeserie – Gjøvik stadion på Oppland Arbeiderblads nettsider

Fotballstadioner i Norge
Friidrettsarenaer i Norge
Skøytearenaer i Norge
Tennis i Norge
Idrettsanlegg i Innlandet
Sport i Gjøvik
Artikler i skøytesportprosjektet
Byggverk fullført i 1911
Byggverk i Gjøvik
In Time

In Time er en sci-fi-actionfilm fra 2011. Filmen er skrevet og regissert av Andrew Niccol, og har Justin Timberlake, Amanda Seyfried og Cillian Murphy i hovedrollene.

Handling 
Satt i en tid hvor tid er luksus, man stopper å eldes etter fylte 25 og et menneske kan kjøpe seg til evig liv. Will Salas (Justin Timberlake) er således en fattig mann som lever fra dag til dag og er fornøyd bare han overlever den neste. Når moren dør og en rik mann som ikke vil annet enn å dø gir over et århundre til Will, bestemmer han seg for å dra til New Greenwich – der de som bestemmer over tiden holder til. Der møter han Sylvia (Amanda Seyfried), datteren til en av verdens rikeste menn. Han ser på dette som en perfekt mulighet til å ødelegge systemet og kidnapper henne for å kunne presse ledelsen til å fordele tiden litt jevnere over. Imidlertid faller de to for hverandre underveis, og tidsholder (politimann) Raymond Leon (Cillian Murphy) er aldri langt bak dem.

Rolleliste

Eksterne lenker 
 
 

Filmer fra 2011
Dystopiske filmer
Science fiction-filmer fra USA
Actionthrillere fra USA
Engelskspråklige filmer
Tropisk regnskogklima

Tropisk regnskogklima, også kalt ekvatorialklima, er et tropisk klima, som man vanligvis (men ikke alltid) finner langs ekvator. Regioner med dette klimaet har ofte tropiske regnskoger og er i Köppens klimaklassifisering klassifisert som «Af».

Beskrivelse 
Tropisk regnklima er et tropisk klima der det ikke fins tørketid – alle månedene har minst 60 mm nedbør. Tropisk regnklima har ikke noko separat sommer og vinter, og er typisk varm og våt året gjennom med både ofte og tung nedbør. Været er ofte likt fra dag til dag, og temperaturforskjellen mellom dag og natt er som regel større enn temperaturforskjellen mellom «sommer» og «vinter».

Fordeling 
Tropisk regnklima finner en vanligvis på breddegrader innenfor fem grader nord og sør for ekvator, som er dominert av den intertropiske konvergenssonen. Tropisk regnklima finnes også i mindre områder andre steder, og ikke alle områdene langs ekvator har tropisk regnklima. 

Noen steder med dette klimaet har nesten uendret vær året gjennom (den nordvestlige stillehavskysten i Sør- og Mellom-Amerika, fra Ecuador til Costa Rica, men i mange tilfeller er perioden med høy sol og lengre dager mye våtere (som i Palembang i Indonesia) og noen steder er tiden da sola står lavest våtest (som i Sitiawan i Malaysia).

I tillegg fins også tropisk regnklima utenfor ekvatorområdet, for eksempel i Santos i Brasil og Fort Lauderdale i USA, som ikke bare ligger utenfor ekvator, men også ligger like utenfor tropene.

Klimatiske kjennetegn 
 Breddegradene ligger vanligvis under lavtrykksbeltet i stillebeltet året rundt, og har derfor nesten ingen separate årstider. 
 Sola står nesten vertikalt midt på dagen, og er direkte over hodet to ganger i året, ved jevndøgn.
 Døgnmiddeltemperaturen er vanligvis omkring 27 ℃ året rundt. Omfattende skydekke og kraftig nedbør hindrer store temperaturforskjeller mellom dagene, og temperaturen stiger sjelden over 33 ℃. 
 Temperaturen endrer seg vanligvis mellom 2 og 5 ℃ gjennom døgnet, som er større enn den årlige variasjonen av døgnmiddeltemperaturen på 2 ℃. 
 Det kommer mye regn, som vanligvis er konvektiv (regnbyer).

Kjente byer med tropisk regnklima 

Klimasoner
Sagaen om slaget på heia

Sagaen om slaget på heia (Heiðarvíga saga eller Víga-Styrs saga og Heiðarvíga) er en islendingesaga fra ca 1200. Historien foregår ca år 1000 og handler om Egil Skallagrimsons etterkommere. Sagaen regnes vanligvis som den eldste av sagaene, og har blitt beskrevet som «a rather rough-hewn and old-fashioned work.»

I den første halvdelen av sagaen handler det om at drapsmannen Styr (Viga-Styr) blir drept av en ung mann som hevner sin far, og om alle konsekvensene av Styrs død. I den andre halvdelen skildres en kamp mellom to bygdelag, mellom folk fra Borgarfjörður og Húnavatnssýsla, kjent som «slaget på Tvídægra-heia» og datert til 1014.

Det eneste kjente manuskriptet av sagaen gikk tapt i Københavns brann i 1728, og sagaen er rekonstruert etter minnet. Oversatt til bokmål av Arnhild Mindrebø, 2014.

Referanser

Eksterne lenker 
 sagadb.org, norrøn fulltekst

Slaget på heia
Clarissa Chun

Clarissa Chun (født 27. august 1981) er en amerikansk bryter som bryter fristil i 48-kilosklassen. Hun vil representere USA under Sommer-OL 2012 i London, etter å ha kvalifisert seg via kvalifiseringen for verden.

Eksterne lenker 
 

Brytere fra USA
Deltakere for USA under Sommer-OL 2012
Brytere under Sommer-OL 2012
Medaljevinnere under Sommer-OL 2012
Deltakere for USA under Sommer-OL 2008
Brytere under Sommer-OL 2008
Fødsler i 1981
Davaasükhiin Otgontsetseg

Davaasükhiin Otgontsetseg (født 26. september 1990) er en mongolsk bryter som bryter fristil i 48-kilosklassen. Hun vil representere Mongolia under Sommer-OL 2012 i London, etter å ha kvalifisert seg via kvalifiseringen for Asia.

Eksterne lenker 
 

Mongolske brytere
Deltakere for Mongolia under Sommer-OL 2012
Brytere under Sommer-OL 2012
Fødsler i 1990
Tonya Verbeek

Tonya Verbeek (født 14. august 1977) er en canadisk bryter som bryter fristil i 55-kilosklassen. Hun vil representere Canada under Sommer-OL 2012 i London, etter å ha kvalifisert seg via kvalifiseringen for verden.

Eksterne lenker 
 

Canadiske brytere
Deltakere for Canada under Sommer-OL 2012
Brytere under Sommer-OL 2012
Medaljevinnere under Sommer-OL 2012
Deltakere for Canada under Sommer-OL 2008
Medaljevinnere under Sommer-OL 2008
Brytere under Sommer-OL 2008
Deltakere for Canada under Sommer-OL 2004
Brytere under Sommer-OL 2004
Medaljevinnere under Sommer-OL 2004
Fødsler i 1977
Tetjana Lazarjeva

Tetjana Viktorivna Lazarjeva, ukrainsk Тетяна Вікторівна Лазарєва (født 4. juli 1981) er en ukrainsk bryter som bryter fristil i 55-kilosklassen. Hun vil representere Ukraina under Sommer-OL 2012 i London, etter å ha kvalifisert seg via kvalifiseringen for verden.

Eksterne lenker 
 

Ukrainske brytere
Deltakere for Ukraina under Sommer-OL 2012
Brytere under Sommer-OL 2012
Deltakere for Ukraina under Sommer-OL 2004
Brytere under Sommer-OL 2004
Personer fra Nizjnij Novgorod oblast
Geeta Phogat

Geeta Phogat er en indisk bryter som bryter fristil i 55-kilosklassen. Hun representerte India under Sommer-OL 2012 i London etter å ha kvalifisert seg via kvalifiseringen for Asia.

Eksterne lenker 
 
 
 

Indiske brytere
Deltakere for India under Sommer-OL 2012
Brytere under Sommer-OL 2012
Personer fra Bhiwani
Yuliya Ratkevich

Yuliya Ratkevich (født 16. juli 1985) er en aserbajdsjansk bryter som bryter fristil i 55-kilosklassen. Hun vil representere Aserbajdsjan under Sommer-OL 2012 i London, etter å ha kvalifisert seg via kvalifiseringen for verden.

Eksterne lenker 
 

Aserbajdsjanske brytere
Olympiske bronsemedaljevinnere for Aserbajdsjan
Medaljevinnere under Sommer-OL 2012
Deltakere for Aserbajdsjan under Sommer-OL 2012
Brytere under Sommer-OL 2012
Deltakere for Aserbajdsjan under Sommer-OL 2016
Brytere under Sommer-OL 2016
Fødsler i 1981
Ljubov Volosova

Ljubov Mikhajlovna Volosova, russisk Любовь Михайловна Волосова (født 16. august 1982) er en russisk bryter som bryter fristil i 63-kilosklassen. Hun vil representere Russland under Sommer-OL 2012 i London, etter å ha kvalifisert seg via kvalifiseringen for Europa.

Eksterne lenker 
 

Russiske brytere
Deltakere for Russland under Sommer-OL 2012
Brytere under Sommer-OL 2012
Medaljevinnere under Sommer-OL 2012
Fødsler i 1982
Jekaterina Bukina

Jekaterina Borisovna Bukina, russisk Екатерина Борисовна Букина (født 5. mai 1987) er en russisk bryter som bryter fristil i 72-kilosklassen. Hun vil representere Russland under Sommer-OL 2012 i London, etter å ha kvalifisert seg via kvalifiseringen for verden.

Eksterne lenker 
 
 bio på fila-wrestling.com

Russiske brytere
Deltakere for Russland under Sommer-OL 2012
Brytere under Sommer-OL 2012
Deltakere for Russland under Sommer-OL 2016
Brytere under Sommer-OL 2016
Deltakere under Europalekene 2015
Fødsler i 1987
Europamestere i bryting
Hallfred Vandrådeskalds saga

Hallfred Vandrådeskalds saga (norrønt Hallfreðar saga vandræðaskálds eller Hallfreðar saga) er en islendingesaga fra 1200-tallet. Historien foregår i Norge og på Island omkring år 1000 og handler om Hallfred Vandrædaskald (ca 960-1007) som var skald hos kong Olav Tryggvason. Sagaen har blitt beskrevet som «an amusing and accomplished work with links to several other sagas.»

Sagaen regnes sammen med Gunnlaug Ormstunges saga, Kormáks saga og Sagaen om Bjørn Hitdølakjempe til en gruppe sagaer som kalles «skaldesagaer»: de har en skald som hovedperson, og har en kjærlighetsintrige.<ref>Daniel Sävborg «Erotik, kärlek och känslor i Bjarnar saga Hítdoelakappa» I Maal og Minne; nr 2, 2006</ref> I sagaen om Hallfred fortelles det om hans ulykkelige kjærlighet til Kolfinna Ámundadóttir, og det er sitert noen av hans strofer om henne. I tillegg til kjærlighetshistorien bruker sagaen mye tid på å skildre hovedpersonens omvendelse til kristentroen. Den skildringen av Hallfred som gis i sagaen er sterkere preget av kristendommen enn det bilde av skalden som man får gjennom å lese kvadene hans.

Sagaen finnes i håndskriftet Möðruvallabók. I Flateyarbok og noen andre håndskrifter er den skrevet inn som en del av Olav Tryggvasons saga. Den er oversatt til bokmål av Charles Kent i 1928 som Sagaen om Hallfred Vandrådeskald og tidligere av Gerhard Gran i 1888 som Halfred Vandraadeskald.heimskringla.no, norsk fulltekst; siste oversettelse ved Marianne Ustvedt i fembindsverket Islendingesagaene'', 2014.

Referanser 

Hallfred
Litteraturåret 1812



Hendelser
 Samuel Taylor Coleridge holder en forelesningsserie om drama og Shakespeare 
 Washington Irving begynner som redaktør for Analectic magasin.
 Frederick Marryat blir forfremmet til løytnant etter fremragende sjøtjeneste under 1812-krigen.
 Det gjenoppbygde Theatre Royal Drury Lane åpner i 10. oktober.

Nye bøker

Skjønnlitteratur
Amelia Beauclerc – The Castle of Tariffa
Bridget Bluemantle – The Vindictive Spirit
Maria Edgeworth:
The Absentee
Emilie de Coulanges
Vivian
Brødrene Grimms eventyr,bind 1
Ann Hatton – The Fortress del Vechii
Anthony Frederick Holstein – The Modern Kate
Charles Robert Maturin – The Milesian Chief
Henrietta Rouviere Mosse – Arrivals from India
Rebecca Rush – Kelroy
George Soane – The Eve of San Marco
Louisa Stanhope – The Confessional of Valombre
Elizabeth Thomas – The Vindictive Spirit
Jane West – The Loyalists: An Historical Novel
Johann David Wyss – Den sveitsiske familien Robinson

Sakprosa
John Galt – Cursory Reflections on Political and Commercial Topics
Georg Wilhelm Friedrich Hegel – Die objektive Logik
W. M. Leake – Greece
James Maitland, 8. jarl av Lauderdale – The Depreciation of the Paper-currency of Great Britain Proved
John Nichols – The Literary Anecdotes of the 18th Century, bind 1
Percy Bysshe Shelley – Declaration of Rights

Nye drama
Joanna Baillie – Orra

Poesi
Lord Byron – Childe Harold's Pilgrimage
Percy Bysshe Shelley – The Devil's Walk: A Ballad
Anna Laetitia Barbauld – Eighteen Hundred and Eleven

Fødsler

 7. februar - Charles Dickens, britisk forfatter (død 1870)
 19. februar - Zygmunt Krasiński, polsk poet  (død 1859)
 7. mai - Robert Browning, engelsk poet  (død 1889)
 12. mai - Edward Lear, engelsk forfatter  (død 1888)
 18. juni - Ivan Gontsjarov russisk forfatter (død 1891)
 5. juli - Antonio García Gutiérrez, spansk dramatiker (død 1884)
 22. august – Geraldine Jewsbury, britisk forfatter (død 1880)
 29. oktober - Louise Granberg, svensk skuespillforfatter (død 1907)
 23. desember - Samuel Smiles, skotsk forfatter og reformator (død 1904)

Dødsfall
13. februar - Jacques Marie Boutet, fransk dramatiker og skuespiller  (født 1745)
24. februar - Hugo Kołłątaj, polsk historiker og filosof (født 1750)
24. mars - Johann Jakob Griesbach, tysk ekspert på bibelvitenskap  (født 1745)
14. juli - Christian Gottlob Heyne, tysk bibliotekar og klassisk filolog (født 1729) 
11. november - Levshin Platon, russisk kirkehistoriker (født 1737)
16. november - John Walter, engelsk entreprenør, grunnlegger av avisen The Times (født 1738/1739)
22. desember - Pierre Henri Larcher, fransk klassisk akademiker og arkeolog (født 1726)
ukjent dato - Martha Ballard, amerikansk dagbokforfatter (født 1734/1734)
ukjent dato - Zalkind Hourwitz, polsk essayist  (født 1738)

Referanser

Eksterne lenker
Giuseppe Sammartini

Giuseppe Baldassare Sammartini (1695–1750) var en italiensk oboist og komponist.

Sammartini ble født i Milano som sønn av den franske oboisten Alexis Saint-Martin og Girolama de Federici. Faren gav sine barn musikkundervisning og broren Giovanni ble en kjent komponist som fikk en enda større musikkhistorisk betydning enn Giuseppe.

Giuseppe Sammartini var oboist ved Regio Ducal Teatro i Milano før han rundt 1728 reiste til London for å spille under Georg Friedrich Händel ved King's Theater. Han ble en svært berømt obovirtuos i England, men komposisjonene hans var det lenge lite etterspørsel etter. Noen av dem ble utgitt posthumt og ble da ganske populære.

I dag er Sammartini først og fremst kjent av oboister; Sonate i G-dur for obo og basso continuo hører til standardrepertoaret for instrumentet.

Referanser

Litteratur 
 Brown, A. Peter. «Approaching Musical Classicism: Understanding Styles and Style. Change in Eighteenth-Century Instrumental Music» i College Music Symposium, bind 20, nr. 1 (1980): 7-48.
 Churgin, Bathia. «New Facts in Sammartini Biography: The Authentic Print of the String Trios, Op. 7» i Journal of the American Musicological Society bind 20, nr. 1 (1967): 107-112.
 Churgin, Bathia. «The Symphonies of G. B. Sammartini. Vol I: The Early Symphonies by Giovanni Battista Sammartini: Bathia Churgin» i Journal of the American Musicological Society bind 26, nr. 1 (1973): 164-167.
 Sadie, Julie Anne (red.) Companion to Baroque Music. Los Angeles: University of California Press, 1990.
 Stauffer, George (red.) The world of Baroque music: New perspectives. Bloomington, Indiana University Press, 2006.
 Zohn, Steven. «The Baroque Concerto in Theory and Practice.» The Journal of Musicology'', bind 26, nr. 4 (2009): 566-594.

Eksterne lenker 
 [ Giuseppe Baldassare Sammartini] på AllMusic
 Giuseppe Sammartini på MusicWeb
 

Barokkomponister
Italienske komponister
Oboister
Personer fra Milano
Gemeinde (Tyskland)

Gemeinde (flertall: Gemeinden) er betegnelsen på den minste administrative enheten i Tyskland.

Gemeindene er territorialt definerte enheter i det politiske system, og er hjemlet i den tyske grunnloven (Grundgesetz)
En gemeinde kan etter grunnloven ikke gå konkurs.

En gemeinde har bestemmende myndighet over sitt område, og har juridiske rettigheter og plikter. Disse rettigheter og plikter innskrenkes av delstatens og den føderale statens rettsregler.

Flere gemeinder bidrar tilsammen til en Kreis eller en Landkreis, som er neste administrative enhet. Til denne regelen hører flere unntak. Noen mindre gemeinder uten egen forvaltning er slått sammen i et forbund som i sin tur tilhører en Kreis. Andre gemeinder, vanligvis byer, tilhører ingen Kreis, men kalles da ofte for kretsfri by.

Se også 
 Tysklands lokalforvaltning

Referanser 

Tysk lokalforvaltning
Tyske myndigheter
Luftkurort

Luftkurort (luftkursted eller -by) er en tysk benevnelse for steder som har luft som regnes som ekstra helsebringende. Mens spa dreier seg om vann, gjerne i form av kurbad eller mineral-/gytjebehandling, handler en luftkurort bare om luft og spasermuligheter. De tyske byene Niebüll i Schleswig-Holstein og Sankt Andreasberg i Harzfjellene er eksempler.

Betegnelsen kan dreie seg om kystbyer, men også innlandssteder som er lite berørt av sivilisasjonens forurensningskilder. Steder som har oppnådd benevnelsen blir jevnlig kontrollert. Innlosjeringsbedrifter får rett til å ta kurstedspris for overnattinger.

Tanken om luftkurer har også satt spor i Norge, med høyfjells- og fjordsanatorier for tuberkuløse og lungesvake, der Harastølen i Sogn er velkjent.

Referanser 

Helse
Ole Strømsborg

Ole Aleksander Strømsborg (født 22. august 1993) er en norsk fotballspiller som spiller forsvar for Kvik Halden.

Strømsborg debuterte i for Fredrikstad i 5-1 seieren mot Stabæk, etter det har han så å si vært fast i startoppstillingen til Fredrikstad. Han første Tippeligascoring kom 19. mai mot Strømsgodset på et frispark fra langt hold. 

Strømsborg signerte på slutten av 2011-sesongen for  Sarpsborg 08, men FFK hentet han tilbake tidlig i januar 2012.

November 2013 signerte han en toårskontrakt for Kvik Halden FK.

Referanser 

Norske fotballspillere
Fotballspillere for Fredrikstad FK
Fødsler i 1993
Jacques-Nicolas Lemmens

Jacques-Nicolas (Jaak-Nicolaas) Lemmens (født 3. januar 1823 i Zoele-Parwijs nær Westerlo, død 30. januar 1881 i Sempst Près Malines nær Mechelen) var en belgisk komponist og organist. Lemmens underviste ved konservatoriet i Brussel, der han underviste en rekke talentfulle musikere; deriblant Alexandre Guilmant og Charles-Marie Widor.

Utvalgte verker 
 Tre Sonater (1874):
 Sonate Nr. 1 "Pontificale" i D-moll
 1. Allegro moderato
 2. Adagio
 3. Marche Pontificale (Maestoso)
 4. Fuga (Fanfare)
 Sonate Nr. 2 "O Filii" i E-moll
 1. Prélude (Allegro non troppo)
 2. Cantabile (Andante)
 3. Fuga (Allegro con fuoco)
 Sonate Nr. 3 "Pascale" i A-moll 
 1. Allegro
 2. Adoration (Andante sostenuto)
 3. Finale "Alleluia" (Maestoso recitando – Allegro)

Referanser 

Belgiske komponister
Belgiske organister
Romantiske komponister
Personer knyttet til gregoriansk musikk
Personer fra distriktet Turnhout
Berestetsjko

Berestetsjko (ukrainsk: Берестечко; polsk: Beresteczko) er en by i Volyn oblast i Ukraina. Den ligger ved elven Styr. Byen hadde  innbyggere i 2001.

Berestetsjko mottok Magdeburg-rettighet i 1547. I 1651 stod slaget ved Berestetsjko nær byen.

Et kloster som en gang fantes nær Berestetsjko ble rasert av sovjethæren. Fra 1795 inntil revolusjonen i Russland i 1917 var Berestetsjko en del av det russiske riket; fra 1921 til 1939 var den en del av Polen. Fra 1939 var byen først en del av Den ukrainske sosialistiske sovjetrepublikk og så det uavhengige Ukraina.

Referanser

Eksterne lenker 
 
 Berestechko hos Encyclopedia of Ukraine
 www.berestechko.info(nett-portal)

Byer i Volyn oblast
Etableringer i 1445
Bosetninger etablert på 1400-tallet
Riffjellene

Riffjellene, eller bare Rif, er en fjellkjede og et geografisk område langs Marokkos middelhavskyst. Navnet kommer fra berbisk Arif. Området strekker seg Kapp Spartel og Tanger i vest til Ras Kebdana og elva Moulouya i øst, og fra Middelhavet i nord til elva Ouargha i sør.

Fjellkjeden er ikke en del av Atlasfjellene i geologisk forstand, men tilhører samme fjellkjedefoldning som Gibraltarklippen og Cordilleras Béticas i Spania. Den høyeste toppen er Jbel Tidirhine på 2 456 moh. Riffjellene er det mest nedbørrike området i Marokko, og enkelte steder har en årsnedbør på over 2000 mm.

Riffjellene var dekket av skog, og vegetasjonen var lite påvirket av menneskelig virksomhet helt fram Saʿdiene kom til makten på 1500-tallet. Skogene er nå fragmenterte og inngår i et lappeteppe som ellers består av maquis, beitemark og åkre. Det vanligste treet er korkeik som danner store skoger på sur jord i lavlandet. I denne åpne skogen vokser jordbærtre, trelyng og Cistus. I eroderte daler finnes sandaraksypress. Termomediterran vegetasjon med oliven, mastikstre og johannesbrødtre var vanlig i dalbunnene, men er nå bare bevart noen få steder.

I midlere høyder er det store skoger med den løvfellende arten kanarieeik, noen steder blandet med pyreneereik og strandfuru (subsp. hamiltonii). I de høyeste områdene dominerer atlasseder. Steineik og kermeseik er mindre vanlige enn de andre eikeartene. Den endemiske marokkansk edelgran danner store skoger i vest. Langs elvene vokser svartor sammen med hengebjørk, trollhegg (subsp. baetica) og portugalhegg. Det finnes også rike våtmarker med interessant flora, blant annet myrer med torvmose.

Rif er kjent for Rifkrigen der spanjoler og franskmenn kjempet en langvarig kamp mot berbiske opprørere på 1920-tallet. Over 40 % av verdensproduksjonen av hasjisj blir dyrket i Riffjellene.

Referanser

Eksterne lenker 
 

Fjellkjeder i Afrika
Fjell i Marokko
Radoslav Velikov

Radoslav Marinov Velikov (bulgarsk: Радослав Маринов Великов; født 2. september 1983) er en bulgarsk bryter som bryter fristil i 55-kilosklassen. Han vil representere Bulgaria under Sommer-OL 2012 i London, etter å ha kvalifisert seg via kvalifiseringen for verden. Han har bronsemedalje fra Sommer-OL 2008.

Eksterne lenker 
 

Bulgarske brytere
Olympiske bronsemedaljevinnere for Bulgaria
Deltakere for Bulgaria under Sommer-OL 2004
Brytere under Sommer-OL 2004
Medaljevinnere under Sommer-OL 2008
Deltakere for Bulgaria under Sommer-OL 2008
Brytere under Sommer-OL 2008
Deltakere for Bulgaria under Sommer-OL 2012
Brytere under Sommer-OL 2012
Fødsler i 1983
Kenichi Yumoto

Kenichi Yumoto (født 4. desember 1984) er en japansk bryter som bryter fristil i 60-kilosklassen. Han vil representere Japan under Sommer-OL 2012 i London, etter å ha kvalifisert seg via kvalifiseringen for verden. Han har en bronsemedalje fra Sommer-OL 2008.

Eksterne lenker 
 

Japanske brytere
Deltakere for Japan under Sommer-OL 2012
Brytere under Sommer-OL 2012
Deltakere for Japan under Sommer-OL 2008
Brytere under Sommer-OL 2008
Fødsler i 1984
Masoud Esmaeilpour

Masoud Esmaeilpour (født 6. august 1988) er en iransk bryter som bryter fristil i 60-kilosklassen. Han vil representere Iran under Sommer-OL 2012 i London, etter å ha kvalifisert seg via kvalifiseringen for Asia.

Eksterne lenker 
 

Iranske brytere
Deltakere for Iran under Sommer-OL 2012
Brytere under Sommer-OL 2012
Personer fra provinsen Mazandaran
Fødsler i 1988